Šisui Učiha

**Šisui Učiha** (うちはシスイ, *Uchiha Shisui*), poznat i kao "**Šisui teleporter**" (瞬身のシスイ, *Shunshin no Shisui*), bio je član tajne jedinice Anbu, Sela sakrivenog u lišću, iz klana Učiha.

## Prošlost

Nakon što je završio akademiju tokom Trećeg svetskog šinobi rata, Šisui je stavljen u tim sa svojim najboljim prijateljem. Odmah po završetku rata, godinu dana kasnije, Šisui je bio svedok njegove smrti na misiji i probudio Mangekjo Šaringan, osećavši se odgovornim za njegovu smrt.

## Sposobnosti

Čak i po merilima klana Učiha, Šisui je smatran jednim od njegovih najmoćnijih pripadnika u svojoj generaciji. Štaviše, Danzo Šimura ga je smatrao najjačim Učihom u to vreme. Njegova snaga je bila poznata širom sveta, o čemu svedoči činjenica da je ceo jedan odred nindži Sela magle odlučio da pobegne saznavši za njegovo prisustvo. Još jedno svedočanstvo o njegovoj snazi je i činjenica da je Kabuto Jakuši hteo da ga oživi za potrebe Četvrtog svetskog rata šinobija, ali nije našao dovoljno njegovog DNK.

### Fizičke predispozocije

Šisui je stekao nadimak "**Šisui teleporter**" usavršivši tehniku treptaja tela do neverovatnog nivoa. Često bi koristio ovu tehniku da se teleportuje van vidokruga, neostavljajući nikakav trag niti naznaku gde bi se mogao nalaziti. U borbi je prikazano da može velikom brzinom izbeći mnoštvo projektila i umaći velikom broju protivnika. Bio je talentovan i u tajdžicuu, bolji čak i od Itačija, uspevši da ga pobedi u nekoliko sparing mečeva. Takođe, pokazao je i veliku toleranciju na bol s obzirom na to da nije ni trepnuo kada mu je Danzo izvadio oko.

### Nindžicu

Šisui je mogao da prizove jato vrana za pomoć u borbi. Takođe, usavršio je tri transformacije prirode (vatreni, vetroviti i munjeviti stil) kao i jin stil. Bio je veoma vešt u korišćenju vatrenih tehnika, toliko da je mogao da stvori toliko veliku vatrenu loptu da je nekoliko šinobija Anbu nivoa bilo potrebno da je neutrališu tehnikama vodenog stila. Prikazao je i zavidne veštine u kendžicuu od najmlađih dana, koristeći svoj tanto protiv dva Anbu operativca. Sem toga, prikazao je slične sposobnosti u šurikendžicuu kao Itači, kao i sposobnost da sa lakoćom spretno upravlja sa više kunaija. Takođe, poznao je da je bio vrlo vešt i u praćenju.

### Dojdžicu

#### Šaringan

Kao i mnogi članovi klana Učiha, Šisui je posedovao Šaringan, koji je probudio u ranoj mladosti. Njegovo umeće sa Šaringanom bilo je ravno Itačijevom, i obojica su bili poznati kao vrhunski korisnici ovog dojdžicua. Mogao je iskoristiti sve njegove uobičajene moći, od kojih su neke: sposobnost viđenja čakre, predviđanje poteza kao i stavljanje protivnika pod parališući gendžicu samo jednim pogledom.

Njegovo umeće na polju gendžicua je bilo neverovatno, čak superiorno u odnosu na sve druge članove svog klana. Uz pomoć jedne od osnovnih tehnika Šaringana, mogao je da pod uspavljujući gendžicu stavi i Danza, koji je takođe posedovao Šaringan, i koji je morao da iskoristi Izanagi da bi se osobodio. Takođe, Šisui je mogao uhvatiti i više protivnika u gendžicu, čak i ako se nalazio na velikoj distanci.

#### Mangekjo Šaringan

Šisui je bio jedan od retkih članova klana koji su uspeli da probude Mangekjo Šaringan. Probudio ga je nakon smrti saborca i najboljeg prijatelja na misiji, kada je bio veoma mlad. Oba njegova oka razbila su soposobnos korišćenja ultimativnog gendžicua, koji je poznat kao Kotoamacukami. Ova moćna očna tehnika, omogućava mu da uđe u um osobe, i da manipuliše njenim emocijama, mislima i postupcima, toliko uspešno da ni žrtva, ni bilo ko drugi neće biti svetan kontrole koja je uspostavljena. Na taj način, žrtva će biti ubeđena da sve idalje radi svojom sopstvenom voljom, bez ikakve naznake svesti o tome da je pod gendžicuom. Ova tehnika je bila toliko moćna, da je Šisui smatrao da će njome uspeti da odgovori ceo svog klan od državnog udara na Konohu. Takođe, za razliku od mnogih gendžicua koje donosi Šaringan, za izvođenje Kotoamacukamija nije potreban očni kontakt.

Sem toga, zahvaljujući Mangekjo Šaringanu, Šisui je uspeo da probudi Susano. U animeu, njegov Susano je zelene boje. U čovekolikom obliku, poprima demonski izgled sa crvenim tomoom na sredini grudnog koša. Oklop koji Šisuijev Susano stvara, bio je dovoljno izdržljiv da zaštiti Šisuija od baraža kunaija sa papirnim bombama, tako da nije dobio ni najmanju ogrebotinu. Takođe, prikazano je da može lansirati baraž igala od čakre iz grudi kojima može velikom brzinom pogoditi više pokretnih meta.